מייקל קוק

מייקל אלן קוק (באנגלית: Michael Allan Cook; נולד ב-1940) הוא היסטוריון אנגלי ומזרחן החוקר את ההיסטוריה של עולם האסלאם. כתב מספר ספרים בצוותא עם פטרישה קרון, הידוע שבהם הוא הגריזם: היווצרות העולם האסלאמי. ספריו תורגמו לעשר שפות. אביו של מייקל קוק היה פרופסור לארכאולוגיה של התקופה הקלאסית וכילד נסע איתו לחפירות בטורקיה. עד גיל שש חי קוק באדינבורו, את חמש השנים הבאות בילה באתונה, שנתיים נוספות באדינבורו, ובהמשך שהה בבריסטול, שם למד בתיכון בקולג' קליפטון. הוא למד היסטוריה ולימודי המזרח לתואר ראשון בקינגס קולג' בקיימברידג' בשנים 1959–1963 ולמד לימודים מתקדמים בבית הספר ללימודי המזרח ואפריקה באוניברסיטת לונדון בשנים 1963–1966 בהדרכתו של פרופסור ברנרד לואיס. היה מרצה לכלכלה היסטורית ובייחוד זו של המזרח התיכון בשנים 1966–1984 בבית הספר ללימודי המזרח ואפריקה בשנים 1984–1986 היה רידר (זהו שם דרגה באקדמיה הבריטית, המקבילה לפרופסור חבר באקדמיה הישראלית) בהיסטוריה של המזרח הקרוב והתיכון בבית הספר ללימודי המזרח ואפריקה. בשנים 1987–2007 כיהן כפרופסור המופקד על הקתדרה על שם קליבלנד דודג' ללימודי המזרח הקרוב באוניברסיטת פרינסטון, החל משנת 2007 הוא מופקד הקתדרה של Class of 1943 באוניברסיטת פרינסטון. קוק היה עמית גוגנהיים באביב 1990. בספרו על מוחמד עמד קוק על הבדל היסודי בין התאולוגיות המונותיאיסטיות הראשית שנבנו זו על זו: היהדות, הנצרות והאסלאם. על פי הבנתו, בעוד היהדות והנצרות ראו בתיקון העולם ערך חשוב ומעשה ראוי שיש לנסות ולבצעו דרך פעולה אנושית מוסרית (אם דרך עדה שלמה, לפי היהדות, ואם דרך נבחרים - ישוע קודם כל ואחריו הנזירים למיניהם - לפי הנצרות), התאולוגיה המוסלמית הציעה במקום תיקון ציפייה להרס העולם הקיים. אין זה המקום להתייחס לערכה המוחלט של שליחות מוחמד. על פי המסורת הוא ראה את עצמו כלבנה האחרונה במבנה הנבואה המונותיאיסטית. היום אנו חיים בנוף מלא בפסולת בניין שנשרה ממבנים שכאלה; אנו, מי שעבורם לבנים אינם אלא חומר, כיצד עלינו להעריך את תרומתו של מוחמד לנוף זה? כל תשובה לשאלה הזאת דינה שתהיה שרירותית ביותר, ולפיכך לא אנסה אלא לעמוד על אותה תכונה של האסלאם שהשפיעה עלי יותר מכול בכתיבת ספר זה. היהדות והנצרות כאחת הן דתות של פאתוס עמוק - היהדות, בחלומה על גאולת עם מאומללות בהווה; והנצרות, בישועת הפרט בזכות סבלו של אלוהי האהבה. בשני המקרים הפאתוס אכן נוגע ללב; אך זה פאתוס הפורט בקלות רבה מדי על נימים של רחמים עצמיים. לעומת זאת, האסלאם משוחרר באופן בולט מן הפיתוי הזה. הקדרות שראינו בתפישתו את מערכת היחסים בין אלוהים לבין האדם היא הקדרות האמיתית והצרופה של היקום עצמו" — מייקל קוק, מוחמד, ירושלים: מוסד ביאליק, 1989, עמ' 91-92 בשנת 2001 נבחר כחבר החברה הפילוסופית האמריקאית בשנת 2002 הוא קיבל מענק מחקר בסך 1.5 מיליון דולרים מקרן מלון עבור תרומה משמעותית למחקר מדעי הרוח. בשנת 2004 נבחר לאקדמיה האמריקאית לאמנויות ולמדעים. בשנת 2006 זכה בפרס על שם הווארד ברמן עבור הישג יוצא דופן במדעי הרוח בפרינסטון. בשנת 2008 זכה בפרס הבינלאומי על שם פאראבי במדעי הרוח ובלימודי האסלאם בטהראן. בשנת 2014 זכה בפרס הולברג. על ספרם של קוק וקרון - הגריזם: היווצרות העולם האסלאמי ראו: ערך מורחב – הגריזם: היווצרות העולם האסלאמי . מוחמד; תרגמה מאנגלית: מיכל סלע; ירושלים: מוסד ביאליק, תשמ"ט 1989. הקוראן: מבוא קצר מאוד; מאנגלית: מאיר מ’ בר אשר ונורית צפריר; תל אביב: ידיעות אחרונות, 2005. Population pressure in rural Anatolia, 1450-1600 / by M. A. Cook; London : Oxford University Press, 1972 A History of the Ottoman Empire to 1730 : chapters from the Cambridge history of Islam and the New Cambridge modern history / by V. J. Parry ...(et al.) ; edited with an introd. by M. A. Cook; Cambridge : Cambridge University Press, 1976 Hagarism : the making of the Islamic world / Patricia Crone, Michael Cook; Cambridge : Cambridge University Press, 1977 Early Muslim dogma : a source-critical study / Michael Cook; New York : Cambridge : Cambridge University Press, 1981 Muhammad / Michael Cook; Oxford : Oxford University Press, 1983 The Koran : a very short introduction / Michael Cook; Oxford : Oxford University Press, 2000 Commanding right and forbidding wrong in Islamic thought / Michael Cook; New York : Cambridge University Press, 2000 Forbidding wrong in Islam : an introduction / Michael Cook; New York : Cambridge University Press, 2003 Studies in the origins of early Islamic culture and tradition / Michael Cook; Aldershot, Hampshire ; Burlington, VT : Ashgate, Variorum, 2004 מדיה וקבצים בנושא מייקל קוק בוויקישיתוף מייקל קוק, דף שער בספרייה הלאומית